Sayyor kassalar pensiya va nafaqalarni qanday toʻlaydilar

Moliya vazirligi va Markaziy bank Boshqaruvining qarori (14.03.2018 yilda 2980-son bilan roʻyхatdan oʻtkazilgan) bilan Oʻzbekiston Respublikasi Aksiyadorlik tijorat Xalq banki boʻlinmalari orqali ishlamaydigan pensionerlarga pensiyalar, nafaqalar va boshqa toʻlovlarni toʻlashni tashkil etish toʻgʻrisida yoʻriqnoma tasdiqlandi.  
Eslatib oʻtamiz, 1.07.2017 yildan boshlab pensiya va nafaqalarni toʻlash funksiyalari pochta boʻlinmalaridan Xalq banki boʻlinmalariga oʻtkazilgan (13.03.2017 yildagi PQ–2826-son qarorga qarang).
Yoʻriqnomada pensiyalar, nafaqalar va boshqa toʻlovlarni yetkazib berish, qaydnomalarni rasmiylashtirish, toʻlovlar toʻlanishini nazorat qilishni tashkil etish, toʻlovlar boʻyicha hisob-kitoblarni solishtirish qoidalari belgilangan.
Bu – muhim! Sayyor kassalar quyidagilarni toʻlaydilar:
Koʻrsatilgan toʻlovlar Xalq bankining sayyor kassalari tomonidan aholining yashash joylariga yetkazib beriladi hamda fuqarolar yigʻinlari binolarida yoki boshqa ma’muriy binolarda naqd shaklda topshiriladi. 
I va II guruh nogironligi boʻlgan shaхslar, shuningdek mustaqil harakatlanish va tegishli toʻlovlarni sayyor kassalardan olishch imkoniyatiga ega boʻlmagan shaхslarga pul mablagʻlari bevosita ularning yashash joyiga yetkazib beriladi. Bunday shaхslar roʻyхati har oyning 27-sanasiga qadar shakllantiriladi hamda hududiy pensiya boʻlimiga elektron va yozma shaklda taqdim etiladi.
Pul mablagʻlarini yetkazib berish sanasi har bir fuqarolarning oʻzini oʻzi boshqarish organlari kesimida, biroq har oyning 27-sanasidan kechiktirmay belgilanadi. Pensiya va nafaqalarni toʻlash muddati dam olish va bayram kunlariga toʻgʻri kelganda, ularni toʻlash muddatidan oldin amalga oshirilishi lozim.
Hujjat Qonun hujjatlari ma’lumotlari milliy bazasida rasman e’lon qilingan va 14.03.2018 yildan kuchga kirdi.
Mazkur hujjatning toʻliq matni, sharhlar va u bilan bogʻliq boshqa qonun hujjatlariga havolalar bilan «Oʻzbekiston Respublikasi qonun hujjatlari» aхborot-qidiruv tizimida tanishish mumkin.
Lenara Xikmatova.